สยามโกลบอลรุกสาขาทั่วปท.ขอโต3เท่า5ปี
GLOBAL เล็งเพิ่มสาขาทั่วประเทศภายในปี 2560 หวังรายได้โตเพิ่ม 3 เท่าจากปัจจุบันอยู่ที่กว่า 1 หมื่นล้านบาท
16 ม.ค. 2556

GLOBAL เล็งเพิ่มสาขาทั่วประเทศภายในปี 2560 หวังรายได้โตเพิ่ม 3 เท่าจากปัจจุบันอยู่ที่กว่า 1 หมื่นล้านบาท
นายวิทูร สุริยวนากุล ประธานกรรมการบริหารและประธานเจ้าหน้าที่บริหาร บริษัท สยามโกลบอลเฮ้าส์ (GLOBAL) เปิดเผยว่า บริษัทตั้งเป้าภายในปี 2560 หรืออีก 5 ปีข้างหน้าที่จะต้องมีสาขาให้ครบทุกจังหวัดในประเทศไทย ซึ่งจะช่วยเพิ่มรายได้ให้บริษัทเติบโตได้อีก 3 เท่าของรายได้ปัจจุบันที่มีกว่า 1 หมื่นล้านบาท
อย่างไรก็ตาม เป้าหมายระยะสั้นภายใน 12 ปีนี้ ก็พยายามผลักดันขยายให้บริษัทมีสาขาในพื้นที่ภาคตะวันออกเฉียงเหนือในทุกจังหวัด แต่ขณะเดียวกันก็มองทำเลขยายในพื้นที่ภาคอื่นๆ ไปด้วย
ทั้งนี้ ปกติบริษัทจะใช้งบลงทุนในการขยายสาขาแห่งละประมาณ 300 ล้านบาท โดยเบื้องต้นเป็นงบจากที่บริษัทมีการขายหุ้นให้กับบริษัท ปูนซิเมนต์ไทย จากการเพิ่มทุนจากการแปลงวอร์แรนต์และเงินสดจากการดำเนินงานที่มีจำนวนมากขึ้นจากสาขาที่เพิ่มขึ้น พร้อมกับเงินที่ต้องกู้จากธนาคารพาณิชย์บางส่วน
สำหรับปี 2556 คาดว่ารายได้จะอยู่ที่ 1.51.6 หมื่นล้านบาท หรือเพิ่มขึ้น 3540% จากปีก่อนที่คิดว่าทำได้ตามเป้าหมายแล้วกว่า 1 หมื่นล้านบาท ซึ่งเป็นการเพิ่มขึ้นทั้งจากจำนวนสาขาเก่าและการขยายสาขาใหม่ปีนี้เพิ่มอีก 12 แห่ง ใช้เงินลงทุนประมาณ 3,600 ล้านบาท ซึ่งปัจจุบันมีสาขาทั้งหมด 20 แห่ง
นายวิทูร กล่าวว่า ตอนนี้บริษัทหยุดพักโปรเจกต์ที่จะสร้างสาขาที่เมืองทองธานีไว้ก่อน จากเดิมที่คาดว่าจะก่อสร้างและเริ่มเปิดดำเนินการได้ภายในปี 2556 นี้ เนื่องจากต้องการใช้บุคลากรสำหรับการขยายสาขาในต่างจังหวัดมากกว่า